የኮሮናቫይረስ ስርጭት እየጨመረ ሲሄድ በተቃራኒው የሚጓዘው የማኅበረሰቡ መዘናጋት እንዳሳሰበው የክልሉ ጤሮ ቢሮ አስታወቀ።
ባሕር ዳር፡ መስከረም 29/2013ዓ.ም (ባሕር ዳር) የኮሮናቫይረስ ከጊዜ ወደ ጊዜ ስርጭቱ እየጨመረ ቢሄድም ማኅበረሰቡ እራሱን ከኮሮናቫይረስ እየጠበቀ አለመሆኑን የአማራ ክልል ጤና ቢሮ አስታውቋል።የኮሮናቫይረስ እስካሁን ድረስ መድኃኒት ወይም ክትባት ያልተገኘለት ወረርሽኝ ነው። በመሆኑም በሽታውን ለመከላከል አራቱ የ”መ” ሕጎች ማለትም (መቀመጥ፣ መታጠብ፣ መጠቀም እና መራራቅ) ተግባራዊ ሲደረጉ ቆይተዋል። ነገር ግን በሀገራችን ተጥሎ የነበረው አስቸኳይ ጊዜ አዋጅ መነሳቱን ተከትሎ ኅብረተሰቡ የአፍና አፍንጫ መሸፈኛ ጭምብል ሲለብስ፣ እጁን በእግባቡ ሲታጠብ፣ እንዲሁም አካላዊ ርቀቱን ሲጠብቅ አይስተዋልም።